CELEX: 32020R1290
Language: ro
Date: 2020-09-09 00:00:00
Title: Regulamentul de punere în aplicare (UE) 2020/1290 al Comisiei din 9 septembrie 2020 privind clasificarea anumitor mărfuri în Nomenclatura combinată

16.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 302/14
               
            
         REGULAMENTUL DE PUNERE ÎN APLICARE (UE) 2020/1290 AL COMISIEI
         din 9 septembrie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare și de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana (1) a tabelului din anexă trebuie clasificate la codul NC indicat în coloana (2), pe baza motivelor care figurează în coloana (3) a tabelului menționat.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului Vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Prezentul regulament este obligatoriu în toate elementele sale și se aplică direct în toate statele membre.
         
         
            Adoptat la Bruxelles, 9 septembrie 2020.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Codul NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Șipci din lemn, realizate din mai multe straturi de furnir de fag sau de mesteacăn, cu lungimea cuprinsă între 480 și 1 960 mm, cu lățimea cuprinsă între 25 mm și 105 mm și cu grosimea de aproximativ 10 mm.
                        Acestea sunt decojite, stratificate, asamblate cu adeziv și acoperite. Șipcile sunt rotunjite în părțile laterale și pot fi drepte sau curbate. Ele au o capacitate mare de rezistență la sarcină și o rezistență mare la îndoire.
                        Șipcile sunt concepute pentru a fi asamblate fără transformări suplimentare în cadre de paturi, fotolii sau canapele.
                        A se vedea imaginea  (*1).
                     
                     
                        4421 99 99
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 4421, 4421 99 și 4421 99 99.
                        Clasificarea la poziția 9401 sau 9403 ca părți de mobilier este exclusă, în primul rând, deoarece nu este posibil să se determine dacă șipcile sunt destinate exclusiv/în mod specific să fie montate în cadre pentru produsele de la poziția 9401 sau în cadre pentru produsele de la poziția 9403. Capitolul 94 cuprinde numai părți pentru produsele de la pozițiile 9401 și 9403, atunci când sunt identificabile prin forma lor sau prin alte caracteristici specifice ca părți concepute exclusiv sau în principal pentru un articol de la pozițiile respective [a se vedea, de asemenea, notele explicative la Sistemul armonizat (NESA) aferente capitolului 94, Părți].
                        În al doilea rând, șipcile nu constituie părți de paturi, fotolii sau canapele, ci sunt concepute pentru a fi asamblate în cadre pentru aceste produse, practic ele sunt părți ale somierelor de la poziția 9404. Potrivit notei 3 (B) aferente capitolului 94, somierele prezentate separat nu trebuie clasificate, printre altele, la pozițiile 9401 sau 9403, ca părți ale mărfurilor. Întrucât poziția 9404 nu cuprinde „părți”, ci numai produse complete, clasificarea la poziția respectivă este, de asemenea, exclusă.
                        Date fiind caracteristicile lor obiective (dimensiuni pereche, margini rotunjite, tratament de suprafață, capacitate mare de rezistență la sarcină și rezistență mare la îndoire), șipcile sunt recognoscibile drept părți ale cadrelor. Ele au fost lucrate astfel încât să li se confere caracterul esențial al articolelor de la altă poziție (articole din lemn stratificat) (a se vedea, de asemenea, NESA aferente poziției 4412, al doilea paragraf). Clasificarea la poziția 4412 drept lemn stratificat este, prin urmare, exclusă.
                        În consecință, șipcile trebuie clasificate în funcție de materialul din care sunt constituite, la codul NC 4421 99 99, în categoria alte articole din lemn.
                     
                  
               
            
               (*1)  Imaginea are caracter pur informativ.